|  |  |  |  |  |
| --- | --- | --- | --- | --- |
| ПРЕДМЕТ: **ИНФОРМАТИКА И РАЧУНАРСТВО** | | | | |
| УЏБЕНИК: **Информатика и рачунарство за 5. разред** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 1** | | ОДЕЉЕЊЕ**:** | | ДАТУМ**:** |
| Наставна тема: | **Информационо – комуникационе технологије** | | | |
| Наставна јединица: | **Рачунари и уређаји** | | | |
| Тип часа: | Обрада | | | |
| Циљ часа: | Упознавање ученика са различитим врстама рачунарских уређаја и начином на који рачунари управљају подацима. | | | |
| Исходи часа: | * По завршетку часа ученици ће бити у стању да: * науче шта је то рачунар и да се користи у свим областима живота * препознају врсте рачунара који се данас користе * разликују појмове хардвер, софтвер, сервиси * изведу закључак о томе која је сврха и улога централне јединице рачунара. * разликују основне одлике и намену улазних и излазних уређаја. | | | |
| Облик рада: | фронтални, индивидуални, рад у пару | | | |
| Наставне методе: | Илустративно - демонстративна, монолошко-дијалошка, метода решавања проблемских задатака | | | |
| Наставна средства: | * Десктоп рачунар/лаптоп рачунар/таблет/паметни телефон * Монитор, тастатура, миш * Други периферни уређаји које имате * Бела табла * Радни листови уз Приручник за наставника | | | |
| Корелација са другим предметима: | Техника и технологија | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део**  (15 мин) | Упознавање с ученицима и добродошлица у 5.разред.  Наставник представља садржај, план и програм наставе информатике и рачунарства за пети разред. Разговара са ученицима о томе шта ће учити током године. Представља уџбеник и даје упутства како да га користе у даљем раду.  Наставник са ученицима разговара о њиховим досадашњим искуствима у коришћењу рачунара и евентуалним предзнањима, како би стекао први утисак о структури разреда. | | | |
| **Главни део:**  (20 минута) | Наставник показује ученицима слике рачунарских уређаја као што су таблет, паметни телефон или лаптоп и тражи од ученика да именују сваки уређај и дају кратак опис функција.  Од ученика тражи да одговоре на питање који од приказаних уређаја су рачунари, а који нису. Ученици одговарају, наставник уписује одговоре у табели на табли. Уписују се сви одговори, чак и ако нису тачни.  Наставник објашњава шта су рачунари и који уређаји или справе садрже рачунаре. Објашњава различите типове рачунара и где се они користе.  Након објашњења, позива ученике да заједно провере њихове одговоре који су записани на табли и развстају их у две колоне: „рачунари“и „нису рачунари“. Наставник тражи од ученика да објасне зашто нпр. лаптоп спада у рачунаре и разговара и томе шта можемо да урадимо са рачунаром.  Наставник повезује појмове хардвера и софтвера**.**  Записује на табли: ***Рачунар = Хардвер + Софтвер***  Објашњава важност интеракције између хардвера и софтвера и навoди неколико примера.  Наставник дели ученицима радни лист *RS.5.1.1\_Радни\_лист\_1.docx* Ученици га попуњавају, а наставник им помаже у раду. Као изворе информација користе уџбеник, страна 9.  Наставник објашњава шта су то улазни, излазни уређаји, а шта улазно-излазни. Наводи неколико примера.  Ученици подељени у парове попуњавају прву страну радног листа *RS.5.1.1\_Радни\_лист\_2.docx* . Сваки пар проналази информације о датој врсти уређаја и бележи их. Као изворе информација користе уџбеникк, стране 10. и 11.  Наставник дели ученицима другу страну *RS.5.1.1\_Радни\_лист\_2.docx* и даје упутства за попуњавање. Ученици попуњавају, а наставник их усмерава да дођу до тачног одговора. | | | |
| **Завршни део:**  (5 минута) | Наставник дели ученицима евалуациони лист RS.5.1.1\_Евалуациони\_лист\_Лекција\_1.docx како би проверио у којој мери су ученици разумели садржаје обрађене на часу. Ученици попуњавају. Наставник ради фронталну проверу. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |