|  |  |  |  |  |
| --- | --- | --- | --- | --- |
| ПРЕДМЕТ: **ИНФОРМАТИКА И РАЧУНАРСТВО** | | | | |
| УЏБЕНИК: **Информатика и рачунарство за 5. разред** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 12** | | ОДЕЉЕЊЕ**:** | | ДАТУМ**:** |
| Наставна тема: | **Креирање документа** | | | |
| Наставна јединица: | **Мултимедијална презентација** | | | |
| Тип часа: | Обрада | | | |
| Циљ часа: | Упознавање ученика са начинима креирања атрактивне презентације. | | | |
| Исходи часа: | * По завршетку часа ученици ће бити у стању да: * демонстрирају одговарајући ефекат анимације у циљу најбољег приказа информација * прикажу презентацију са текстом, сликама, аудио и видео-записом. | | | |
| Облик рада: | Фронтални, индивидуални, рад у групи | | | |
| Наставне методе: | Илустративно - демонстративна, монолошко-дијалошка, метода решавања проблемских задатака | | | |
| Наставна средства: | * Десктоп рачунар/лаптоп рачунар/таблет/паметни телефон * Монитор, тастатура, миш * Други периферни уређаји које имате * Бела табла * Програм *Microsoft PowerPoint* * Радни листови * Презентација RS.5.2.5\_Животиње.pptx * Фасцикла "RS.5.2.5\_Презентације" * Фасцикла "RS.5.2.5\_Звуци". | | | |
| Корелација са другим предметима: | Техника и технологија, Биологија | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део**  (10 мин) | Наставник дискутује са ученицима о теми презентаца, осврћући се на презентације које су ученици креирали на претходном часу.  Затим подстиче дискусију постављајући следећа питања ученицима:   * Шта можете да додате у презентацију како би била привлачнија? * Да ли је могуће да се слајдови појављују или да нестају постепено, а слике постају мање или веће? * Да ли је презентација занимљивија са звучним-записима? * Можете ли да замислите презентацију са видео-записом? | | | |
| **Главни део:**  (30 - 35 минута) | Наставник објашњава ученицима да презентација може бити обогаћена визуелним ефектима, звучним и видео-записима, што ће је учинити врло занимљивим. Демонстрира им како то да ураде.  Наставник дели ученицима радни лист *РС.5.2.5\_Радни лист\_1.docx*. и објашњава ученицима да се од њих очекује да у фасцикли *Документи* у подфасцикли *РС.5.2.5\_Презентације* пронађи две датотеке:   * датотеку *RS.5.2.5\_Људско\_тело\_датотека1.pptx.* * датотеку *RS.5.2.5\_Људско\_тело\_датотека 2.pptx.*   Ученици имају задатак да погледају две верзије исте датотеке, упореде их, продискутују међусобно и одговоре на питања у задатку којим се подстичу да примете разлике које су уочили изакључе која презентација је ефектнија.  Наставник даје следеће корисне савете за успешну презентацију:   * Презентација треба да буде оптималне дужине како не би била досадна. * Садржај презентације треба прилагодити очекивањима публике. * У презентацији треба користити проверене информације и бити усредсређен на тему. * Не треба користити превише боја, прелаза и ефеката на сваком слајду јер то може одвући пажњу публике од кључних информација. * Теже је управљати презентацијом које имају много прелаза и анимација јер темпо презентовања често зависи од интеракције са публиком. * Боја самих слајдова треба да буде пастелна, а текст јарких боја да би био лако читљив.   Наставник објашњава разлику између прелаза и анимације, односно да ефекат прелаза могу применити на слајдове, а анимацију на текстуална поља, објекте и слике.  Наставник дели ученике у групе по 2 до 3. Свакој групи даје радни лист *RS.5.2.5\_Радни лист\_2.docx*. и даје им инструкције за израду задатака. Ученици отварају презентацију коју су креирали на претходном часу (*RS.5.2.5\_Земље.pptx)* и додају ефекат прелаза на слајдове. Наставник их усмерава и објашњава ученицима примењивање ефеката прелаза на презентацију. | | | |
| **Завршни део:**  (5 минута) | Наставник наводи ученике да кажу сопствене закључке и да наведу разлике у презентацијама. Подстиче дискусију међу ученицима. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |