|  |  |  |  |  |
| --- | --- | --- | --- | --- |
| ПРЕДМЕТ: **ИНФОРМАТИКА И РАЧУНАРСТВО** | | | | |
| УЏБЕНИК: **Информатика и рачунарство за 5. разред** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 13** | | ОДЕЉЕЊЕ**:** | | ДАТУМ**:** |
| Наставна тема: | **Креирање документа** | | | |
| Наставна јединица: | **Мултимедијална презентација** | | | |
| Тип часа: | Обрада | | | |
| Циљ часа: | Упознавање ученика са начином креирања атрактивне презентације која комбинује текст са ефектима анимације, са сликама, аудио и видео-записима. | | | |
| Исходи часа: | * По завршетку часа ученици ће бити у стању да: * управљају аудио и видео-записом на истом слајду * разликују сваку опцију на картици Репродукција за звук и видео-записа * подешавају аудио и видео-записе како би креирао бољу презентацију | | | |
| Облик рада: | Фронтални, индивидуални, рад у групи | | | |
| Наставне методе: | Илустративно - демонстративна, монолошко-дијалошка, метода решавања проблемских задатака | | | |
| Наставна средства: | * Десктоп рачунар/лаптоп рачунар/таблет/паметни телефон * Монитор, тастатура, миш * Други периферни уређаји које имате * Бела табла * Програм *Microsoft PowerPoint* * Радни листови * Фасцикла "RS.5.2.5\_Презентације". | | | |
| Корелација са другим предметима: | Техника и технологија, Географија, Биологија | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део**  (5 мин) | Наставник се надовезује на задатак који је започет на претходном часу када су ученици додавали прелазе на слајдове у презентацији *Земље*.  Наставник пита ученике да ли се са претходног часа сећају разлике између прелаза и анимације, односно како примењују ефекат прелаза, а како ефекат анимације. Пита их да ли да упореде своју презентацију пре и после додавања прелаза и изведу закључке. | | | |
| **Главни део:**  (35 минута) | Наставник објашњава разлику између прелаза и анимација и напомиње да могу да промене трајање презентације како би она била кохерентнија.  Објашњава да се, за разлику од прелаза, анимације примењују на текстуална поља или на слике а не на слајдове. Објашњава им да треба прво да изаберу објекат (текстуално поље, слику), а затим да кликну на анимацију.  Затим, тражи од ученика да у започетој презентацију *RS.5.2.5\_Земље.pptx*  додају ефекте анимације и да их прилагоде.  Охрабрује ученике да експериментишу са анимацијама које нуди програм PowerPoint и да разговарају са члановима своје групе како би заједно одлучили о ефектима и прелазима које ће користити.  Наставник објашњава ученицима на који начин могу видети и подешавати ефекте анимације које су применили. Наглашава да могу да користе ефекте који им се свиђају, али да треба да буду пажљиви да не претерају. Објашњава да ће се кликом на картицу Анимације отворити прозор на десној страни екрана у коме се налази преглед ефеката које су применили, те да у том прозору могу да померају ефекте оним редом којим желе да се појављују. Објашњава им да могу да одреде редослед приказа анимираних објеката притиском на дугмад *Премести испред/иза*.  Подсећа ученике да могу да користе опцију поништавања и да редовно чувају њихову презентацију. Ученици прате излагање наставника и упоредо раде задатке. Када заврше са изменом презентације покрећу је и гледају своју нову презентацију.  Затим ученици раде задатак из радног листа *RS.5.2.5\_Радни лист\_3.docx*. који од њих тражи да направе презентацију о животињама. Објашњава им како да убаце текст, слике, аудио и видео-записе на слајдове и затим да их форматирају. Демонстрира им како да управљају видеом помоћу картице *Репродукција* и објашњава опције на овој картици. Ученици креирају презентацију. Након завршетка презентације, ученици, притискањем тастера F5 покрећу презентацију како би је прегледали. Како би чули звукове животиња кликћу на аудио иконе. | | | |
| **Завршни део:**  (5 минута) | Наставник заједно са ученицима анализира урађене презентације | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |