**Приступ интернету**

**Задатак**

****Да ли сте некада посетили веб-сајт Националног географског удружења (*National Geographic Society*)? Ово удружење се сматра највећом непрофитном, научно-едукативном институцијом на свету. На овом веб-сајту можете видети мноштво фотографија које милиони корисника постављају свакога дана.

**Користите прегледач!**

* Који бисте прегледач користили за приступ интернету и за посету овом веб-сајту?
* Посетите веб-сајт Националног географског удружења. Његов URL је [**www.nationalgeographic.com**](http://www.nationalgeographic.com)**.**

**Крећите се кроз веб-сајт!**

Једна од фотографија на коју ћете наићи на овој веб-страници зове се „Фотографија дана” (енгл. „Photo of the day”). Прегледајте веб-сајт Националног географског удружења и пронађите „Фотографију дана”. Користите дугмад за напред и назад како бисте пронашли информацију коју тражите.

**Користите претраживач!**

А сада на интернету пронађите фотографије које су у вези са „Фотографијом дана”. Као што већ знате, постоје многи претраживачи који нам могу помоћи да пронађемо неку информацију на интернету. Користите **[www.google.com](http://www.google.com)** и у пољу за претраживање укуцајте тему коју желите да претражите. Не заборавите да одаберете „Слике”.

Савет: Да бисте избегли преопширан резултат претраге, у поље за претраживање можете укуцати и више речи како бисте своју претрагу учинили прецизнијом.

Напишите кључне речи које сте користили за претраживање:

* Отворите и погледајте слике које сте пронашли.

**Процењивање садржаја на интернету**

Као што већ знате, није све што можемо прочитати и видети на интернету тачно. Када неку тему или питање претражујете на интернету, увек би требали да:

* **Процените веб-сајт**, тако што ћете да проверите да ли су на њему представљене објективне чињенице и да ли је његов садржај лако претражити и проверити на другим местима.
* **Процените аутора**, тако што ћете да проверите стручне и остале информације о тој особи како бисте се уверили да поседује довољно знања о теми о којој пише.
* **Процените информацију**, тако што ћете да проверите да ли је довољно свежа и да ли се позива на остале изворе.

Имајући у виду све претходне чињенице, сматрате ли да веб-сајт Националног географског удружења представља поуздан извор информација? Образложите свој одговор:

А сада претражите интернет и покушајте да пронађете неколико веб-сајтова који су слични веб-сајту Националног географског удружења. Напишите пет таквих сајтова:

1

2

3

4

5

За који од тих веб-сајтова сматрате да не представља поуздан извор?

Образложите свој одговор: